
# 



# MINISTERUL EDUCAŢIEI ŞI CERCETĂRII

**UNIVERSITATEA „OVIDIUS” DIN CONSTANŢA**

**Bd. Mamaia nr. 124, 900527 Constanța, România**

**Tel./Fax: +4 0241 606.407, +4 0241 606.467**

**E-mail:** **[rectorat2@univ-ovidius.ro](mailto:rectorat2@univ-ovidius.ro)**

**Web page:** [**www.univ-ovidius.ro**](http://www.univ-ovidius.ro/)

**DECLARAȚIE RGPD**

**în temeiul Regulamentului (UE) nr. 679/2016**

Subsemnatul/a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, declar că, în conformitate cu cerințele Regulamentului (UE) 679/2016, numit în continuare RGPD, am luat cunoștință că Universitatea “Ovidius” din Constanța, cu sediul în mun. Constanța, Bld. Mamaia nr. 124, cod poștal 900527, telefon/fax +40 241 606407, +40 241 606467, email: [rectorat2@univ-ovidius.ro](mailto:rectorat2@univ-ovidius.ro), reprezentată legal prin Rector – Prof. univ. dr. Sorin Rugină, în calitate de operator de date cu caracter personal, are obligația legală de a prelucra datele mele cu caracter personal, prin mijloace automatizate/manuale, cu scopul organizării și desfășurării examenelor de finalizare a studiilor urmate în cadrul universității, conform prevederilor Legii 1/2001 – Legea Educației Naționale și a legislației secundare incidente.

Datele cu caracter personal:numele și prenumele; domiciliul/adresa; semnătura; numărul de telefon; adresa de email; programul de studii absolvit; promoția;imaginile video și capturile de ecran ce dovedesc susținerea examinării online de către mine(după caz); imaginea cărții de identitate prezentată în cursul înregistrărilor video/capturilor de ecran ca dovadă a identității mele(după caz); sunt obținute prin completarea și semnarea cererii de înscriere la examenul de finalizare a studiilor desfășurat în cadrul Universității „Ovidius” din Constanța, din documentele atașate acesteia(fișă de lichidare, declarație pe propria răspundere de autenticitate a lucrării de licență/disertație etc.) precum și prin completarea și semnarea formularului de acord din Anexa 1 a *Procedurii privind evaluarea on-line a studenților din cadrul Universității „Ovidius” din Constanța*(după caz). Aceste informații sunt introduse de Universitate în baza sa de date sub orice formă materială(pe suport de hârtie) și electronică.

Scopul prelucrării datelor îl constituie instrumentarea actului/procedurii de înscriere și participare(inclusiv online cu înregistrarea video a examinării, după caz) la examenul de finalizare a studiilor în cadrul Universității „Ovidius” din Constanța, potrivit cererii mele, în vederea executării raporturilor juridice contractuale între subsemnatul/a și universitate, precum și în vederea îndeplinirii obligațiilor legale care îi revin Universității „Ovidius” din Constanța, de a administra, prelucra și transmite în condiții de siguranță, inclusiv prin RMU și a celorlalte registre publice prevăzute de lege și numai pentru scopurile prevăzute de legislația în vigoare, datele mele personale.

Temeiul legal pentru colectarea și procesarea datelor mele personale pentru scopul menționat mai sus îl reprezintă: consimțământul meu*,* cererea de înscriere la examenul de finalizare a studiilor desfășurat în cadrul Universității „Ovidius” din Constanța, formularul de acord din Anexa 1 a *Procedurii privind evaluarea on-line a studenților din cadrul Universității „Ovidius” din Constanța*(dacă este cazul)*,* Legea nr. 1/2011 – Legea Educației Naționale, Legea nr. 16/1996 a arhivelor naționale, republicată, cu modificările și completările ulterioare.

Totodată, am luat act de faptul că datele mele cu caracter personal sunt transmise următorilor destinatari: persoanei vizate(subsemnatul/a), prin afișarea publică a rezultatelor examenelor și a informațiilor referitoare la organizarea acestora și prin intermediul participării mele în cadrul activităților de examinare on-line derulate prin intermediul platformelor software acceptate prin *Procedura privind evaluarea on-line a studenților din cadrul Universității „Ovidius” din Constanța*(Webex Meetings/Teams, Zoom, Microsoft Teams, Moodle etc.), altor studenți participanți în cadrul acelorași activități de examinare online în momentul identificării participanților(dacă este cazul), cadrelor didactice care realizează evaluarea, structurilor din cadrul Universității, precum și instituțiilor publice sau altor entități publice ori private ale căror activități sunt incidente în activitatea Universității „Ovidius” din Constanța, sau care au legătură directă ori implicită cu instrumentarea actului ori procedurilor pentru care am inițiat raporturile juridice cu universitatea și care, la rândul lor, sunt operatori de date cu caracter personal, prin orice mijloc de comunicare.

De asemenea, am luat act de faptul că în cadrul procesului de înscriere pentru susținerea examenului de licență/disertație, Universitatea “Ovidius” din Constanța, prin intermediul Centrului de Consiliere și Orientare în Carieră, colectează și prelucrează datele personale referitoare la traseul profesional urmat de către subsemnatul/a până la această dată, în vederea elaborării unor situații statistice privind gradul de angajabilitate pe piața muncii și nu pentru crearea unor profiluri individuale. Aceste date sunt necesare pentru fundamentarea deciziilor în managementul instituției și în ce privește relațiile existente între universitate și alte instituții publice din domeniul academic (Ministerul Educației și Cercetării, ARACIS).

Conform **Regulamentului (UE) nr. 679/2016**, am luat cunoștință de faptul că beneficiez de următoarele drepturi: dreptul de restricționare a prelucrării datelor, atâta timp cât acest lucru nu contravine obligațiilor legale ce revin Universității; dreptul la portabilitatea datelor; dreptul de acces cu caracter gratuit la datele cu caracter personal; dreptul la rectificarea sau la ștergerea datelor cu caracter personal(„*dreptul de a fi uitat*”), atâta timp cât acest lucru nu contravine obligațiilor legale ale Universității; dreptul de a retrage oricând consimțământul acordat, în cazul specific în care colectarea și prelucrarea datelor se bazează pe consimțământ și nu intervine o prevedere contractuală sau legală care prevede obligativitatea colectării și prelucrării datelor; dreptul de a nu fi supus/ă unei decizii individualizate automatizate, inclusiv crearea de profiluri individuale. Am luat act de faptul că pentru exercitarea respectivelor drepturi mă pot adresa fie la sediul instituției fie la adresa de email [dpo@univ-ovidius.ro](mailto:dpo@univ-ovidius.ro).

Am luat cunoștință, de asemenea, de faptul că datele mele personale vor fi prelucrate/păstrate în cadrul Universității „Ovidius” din Constanța în conformitate cu dispozițiile legale în baza cărora sunt reglementate termene de prelucrare a unor astfel de date, cum ar fi, de exemplu, dispozițiile legale ce reglementează arhivarea documentelor sau dispozițiile legale care reglementează activitatea și funcționarea instituțiilor de învățământ superior. Am luat totodată act de faptul că, în mod particular, înregistrările video și capturile de ecran ale activităților de examinare on-line, ce reprezintă dovada respectivelor activități de examinare, vor fi arhivate și păstrate de către Universitate pe parcursul întregului an universitar.

Am luat cunoștință de faptul că sunt obligat/ă să furnizez datele necesare pentru realizarea scopului menționat mai sus și că refuzul furnizării sau furnizarea acestor date în mod incorect și incomplet determină imposibilitatea inițierii sau, după caz, a finalizării actului ori procedurii de către universitate, întrucât ar avea drept consecință nerespectarea reglementărilor legale specifice din domeniul educațional.

Data:\_\_\_\_\_\_\_\_\_\_\_\_\_ Nume și prenume:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Semnătura:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_